Búið var að senda út fréttatilkynningu þess efnis , og slíkur asi var á málsmeðferðinni að ritstjóri Stundarinnar fékk varla korter til að kynna sér beiðnina og aðeins nokkrar mínútur til þess að skrifa andmæli , áður en honum var sagt að ekki væri hægt að bíða lengur , hann yrði að ljúka við andmælin svo hægt væri að leggja lögbannið á . Lögbannið undirstrikar hversu auðvelt er að þagga niður í fjölmiðlum , en lögbann er aðeins ein leið af mörgum sem notaðar eru til þess . Máli hennar var vísað frá . RÚV samdi um málið , og þar dugði manninum að fá peninga , án þess að efni fréttarinnar væri borið til baka með nokkrum hætti . Þrátt fyrir það sitja fjölmiðlar oft uppi með málskostnað sem er í raun mun hærri en þeim er dæmdur , ef þeim er yfir höfuð dæmdur málskostnaður , sem er alls ekki alltaf , auk þess sem tími og orka ritstjórnarinnar hefur farið í að halda uppi vörnum í stað þess að skrifa fréttir og veita almenningi upplýsingar sem hann á rétt á . Aðstoðarmaður ráðherra fór fram á fangelsisdóm yfir blaðamönnum vegna mistaka sem voru leiðrétt samdægurs og beðist var afsökunar á , með þeim afleiðingum að alþjóðleg samtök blaðamanna hvöttu íslensk stjórnvöld til að breyta meiðyrðalöggjöfinni hér á landi þannig að hún væri líkari því sem þekkist annars staðar , þar sem blaðamenn njóti verndar verði þeim á að gera heiðarleg mistök en eiga ekki á hættu að fara í fangelsi vegna þess . Að yfirtökunni afstaðinni var ráðinn viðskiptaritstjóri yfir eina viðskiptablaðamanninn , sem sá sig knúinn til að láta af störfum . Í rannsóknarskýrslunni kom fram að enginn fjölmiðlamaður hefði skuldað eins mikið í bankakerfinu og hann , en þegar fjárfestingarfélag hans var tekið til gjaldþrotaskipta fengust tvær milljónir upp í 733 milljóna kröfur . Fjármunina hafði hann meðal annars notað til hlutabréfakaupa , til dæmis í fyrirtæki sem kom seinna að stofnun fjölmiðilsins Pressunnar , sem hann stýrði um tíma . Skuldir DV fjórfölduðust á árinu sem félagið var tekið yfir , lífeyrisgjöldum starfsmanna var haldið eftir á meðan stjórnendur voru á meðal þeirra launahæstu í bransanum , keyrðu um á jeppa í boði fyrirtækisins og keyptu hús með auglýsingasamningi , á sama tíma og skorið var niður í útgáfu , blaðamönnum sagt upp og allt stefndi í gjaldþrot , þar til félagið endaði í fjórða sinn í höndum sama lögmannsins og rak mál gegn ritstjórninni á meðan hún var leiðandi í uppgjörinu við hrunið , og er nú skráður eigandi félagsins , með óþekktri fjármögnun . Það var líka í Morgunblaðinu sem annar ritstjóra Stundarinnar var teiknaður upp sem mannæta og villimaður vegna umfjöllunarinnar . Á 365 var ráðinn aðalritstjóri sem hafði gagnrýnt sérstakan saksóknara . Úthýst úr verslunum Þá er þekkt að auglýsendur beita valdi sínu með því að kaupa ekki auglýsingar í miðlum sem eru gagnrýnir í umfjöllunum . Alveg eins og ríkið hefur ítrekað hafnað því að kaupa auglýsingar í Stundinni , þegar auglýst er í öðrum miðlum . Meiðyrðadómur getur enn kostað blaðamann umtalsverða fjármuni og fangelsisvist . Hvernig er hægt að upplifa það öðruvísi en sem valdníðslu þegar fulltrúi framkvæmdarvaldsins brýtur á tjáningarfrelsinu , rétti fólks til þess að fá upplýsingar og réttinum til frjálsra kosninga , með þessum hætti ? Og viðhefur um leið vinnubrögð sem eru harðlega gagnrýnd fyrir dómi vegna ágalla , fráviks frá meginreglu og skorts á rökstuðningi . Lögbannið var leið til þess að þagga niður í fjölmiðli , en afleiðingar þess hafa áhrif á okkur öll . Á endanum er lögbannið hluti af manngerðu umhverfi sem veikir fjölmiðla , gerir þá háða hagsmunaaðilum og vinnur gegn upplýsingarétti almennings . Hin stóra fréttin í Samherjamálinu er að birtast okkur „ Fallegt veður , finnst mér hérna úti , “ svaraði Þorsteinn Már Baldvinsson , forstjóri Samherja um mútumálið , áður en hann kvartaði undan einhliða umfjöllun . Þingmenn og fyrrverandi dómsmálaráðherrar tóku sig síðan til við að veita Samherja skjól og gott veður .